Jeanne

A Pusztító Szüzek közül a Hermafroditának is hívott Jeanne a legkülönösebb, legrettenetesebb lény: talpig páncélba öltözötten, kezében ultrahangpallossal vezeti harcba az űrtemplomosok rohamcsapatait. Egyesek szerint alakját a 15. században élt orleansi szűzről mintázták, akivel kapcsolatban máig eldöntetlen, hogy női ruhát magára öltött férfi, vagy éppen ellenkezőleg, férfiruhába öltözött lány volt–e? Ahol a 27. században Jeanne megjelent a kozmoszban, ott fellobbant az elektormáglyák fénye, és kultúrák omlottak össze; harcászati szempontból óriási csapásmérő erővel bírt. A legendája szerint, aki szembesült a nem antropomorf formákban történő megjelenése valamelyikével, egy minutum alatt a saját székletével játszadozó idiótává változik. A Szent Harcos folyamatosan tanul – minél többször keltette életre a Hit ereje, annál erősebbnek mutatkozott. Valójában tiszta transzcendencia. Brett Shaw szerint – aki bolondja a régi hollywoodi filmeknek - a Szent Hermafrodita kísértetisesen hasonlított egy Demi Moore nevű színésznőre!
Category:Karakterek
Category:Fő karakterek